Innocentius episcopus, servus servorum Dei, dilectis filiis abbati et conventui Sancti Benedicti Floriacensis, salutem et apostolicam benedictionem. Solet annuere Sedes apostolica piis votis et honestis petentium precibus favorem benevolum impertiri. Ea propter, dilecti in Domino filii, vestris justis postulationibus grato concurrentes assensu, libertatem et immunitatem quas bonae memoriae Manasses, Aurelianensis episcopus, vestro monasterio et ejus prioratibus recognovit, sicut in ipsius authentico plenius continetur, et vos eas juste ac pacifice obtinetis, authoritate confirmamus et praesentis scripti patrocinio communimus. Ad majorem etiam evidentiam authenticum ipsum huic nostrae paginae de verbo ad verbum duximus inserendum. Ego Manasses (ut supra, n° XLV). Nulli ergo, etc. Si quis autem, etc. Datum Lugduni, decimo septimo calendas februarii, pontificatus nostri anno secundo.